system
Răspunde în limba română, în stilul Wikipedia, cat mai corect gramatical.
user
Descrie în detaliu Comuna Sălciua, Alba.
assistant
Sălciua (în maghiară: Alsószoltsva, în germană: Sundorf) este o comună în județul Alba, Transilvania, România, formată din satele Dealu Caselor, Dumești, Sălciua de Jos (reședința), Sălciua de Sus, Sub Piatră și Valea Largă.

Date geografice 
Comuna Sălciua este situată în partea de nord a județului Alba, pe valea Arieșului, la o distanță de aproximativ 100 km de municipiul Alba Iulia (reședința județului) și la 15 km de Baia de Arieș, orașul cel mai apropiat, pe drumul național DN 75: Câmpeni - Sălciua - Turda.

Așezată în bazinul mijlociu al Arieșului, între Munții Trascău și Muntele Mare, într-un bazin depresionar, are un relief specific de munte, dezvoltat pe calcare și șisturi cristaline. Altitudinea variază între 700 și 1400 m. Lunca largă a Arieșului este propice agriculturii, aici aflându-se întinse suprafețe cultivate, ceea ce i-a atras denumirea de "Bărăganul Munților Apuseni".

Varietatea reliefului carstic, prin spectaculozitatea sa, a florei și faunei, precum și caracteristicile climatice o fac atractivă din punct de vedere turistic. De asemenea, în satul Valea Largă există o biserică de lemn monument istoric.

Demografie 

Conform recensământului efectuat în 2021, populația comunei Sălciua se ridică la 1.271 de locuitori, în scădere față de recensământul anterior din 2011, când fuseseră înregistrați 1.428 de locuitori. Majoritatea locuitorilor sunt români (95,75%). Din punct de vedere confesional, majoritatea locuitorilor sunt ortodocși (94,18%), iar pentru 4,64% nu se cunoaște apartenența confesională.

Politică și administrație 

Comuna Sălciua este administrată de un primar și un consiliu local compus din 9 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
În 1925, mai multe familii de români din Sălciua au fost duse în Banat, unde au întemeiat localitatea Sălciua Nouă (azi în județul Timiș).

Date economice 
 Reprezintă un centru important de creștere a animalelor și dispune de izvoare de apă minerală.
 Comună cunoscută pentru târgurile de vite la care vin crescători de animale din intreaga zonă a Apusenilor.

Transporturi 
Stație de cale ferată a Mocăniței (în prezent inactivă). Halta este înscrisă pe lista monumentelor istorice din județul Alba, elaborată de Ministerul Culturii si Patrimoniului Național din România în anul 2010 (cod: AB-II-m-B-20914.08).

Atracții turistice 
 Biserica de lemn "Cuvioasa Paraschiva" din satul Sub Piatră, construcție 1797, monument Istoric
 Biserica de lemn din satul Valea Largă, construcție 1782, monument istoric
 Mănăstirea de Sub Piatră din satul Sălciua de Jos, construcție secolul al XV-lea, monument istoric
 Rezervația naturală "Vânătările Ponorului", satul Dumești
 Peștera "Huda lui Papară"
 Cascada "Șipote"
 Monumentul Eroilor din Sălciua de Jos
 ''Rezervația naturală "Peștera Poarta Zmeilor" din satul Sub Piatră

Vezi și 
 Lista monumentelor istorice din județul Alba
 Biserica de lemn din Sub Piatră
 Peștera Huda lui Papară
 Cascada Șipote
 Biserica de lemn din Valea Largă, Alba
 Vânătările Ponorului
 Peștera Poarta Zmeilor
 Trascău (sit de importanță comunitară inclus în rețeaua ecologică europeană Natura 2000 în România).

Imagini

Legături externe 

 Zona turistica Sălciua
 Comuna Sălciua 
 Evoluția demografică a populației din județul Alba între anii 1850-2002 (autor: Varga E. Arpád)

Note 

Sălciua
Sălciua
Sălciua
Sălciua